
obis Ven. Fralres filiique ia Domino dilectissimi per 
pastorales epistolas, ut mos est, sermonem porrecturi, illud 
oppido necessarium ducitnus et quibus peragamur sensibus 
patefacere, et quid ad vestros animos excitandos atque in- 
flammaudos conducat in medium proferre; quo quisque ad 
statutam sibi secundum propositum divinae voluntatis rae- 
tam contendat perveniatque, ut nimirum formetur Christus 
in vobis juxta vocationem qua vocati estis. 

Ac primum jure verendum dolcndumque existiniamus 
quod tale nostris liumeris pondus, quaslibet excedens vires, 
fuerit impositum, ut toto corpore contremisceremus. Et re 
quidem vera quis ignorat episcopatum sacerdotii coronam 
et apicem angelis quoque formidolosum esse et non feren- 
dum? atque ideo oportere Episcopum non modo omnigena 
sauctimoniae copia et perfectione clarescere , vcrum etiam 

universis ad rite privatam Ecclesiam moderandam dotibus 
esse praeditum? Queis cum nos expertes sentiremus, et sta- 
tueremus quominus tam metuenduin onus adsumeremus , 
hisce praesertim tcmpestatibus, cum undequaque tcterrimi 
iuferorum satellites otnnimodis ad Ecclesiam Catholicam di- 
Ianiandam convellendamque irrepant, vix inopinate accepi- 
mus istius Ecclcsiae regimen nobis demandatum voluntatc ac 
benignitate SS. Patris PIl IX nominante oplimo Rege FER- 
D IN ANDO II. immoti haesimus animoque refugimus atque 
pieces utrique vehementer adraovimus ut nos ab hac gra- 
vissima ministerii dignitate abducerent. Ast ipsis aliter vi- 
sum, nec diutius restitimus nec contradiximus, sed perspecto 
erga nos divino beneplacito libenter paruimus. 

Quapropter omnia nobis carissima, vestrae utilitati post- 
habita , deseremus natalem patriam cognationes affinitates 
amicitias ct quod carius est clericorum collegium nostrae 
curae abliinc quatuordecim annis commissum , in quo ad 
scientiarum et bonorum morum profectum noster labor est 
qssidue impenseque versatus , nil aliud nobis proponentes 
quam clericis sacerdotii spiritual, veluti tenuibus arbustis 
quae in sinu matris Ecclesiae virescunt, insinuare, bos no- 
stros tenerrimos fllios quos patrio sumus usque complexi 
amore inter lacrymas ipsorum et suspiria nos itidem ge- 
rnentes flentesque relinquemus. 

Verum in tanto cordis angore hoc aliquantulum nos 
reficit earn adituros sedem in qua superioris Praesulis AN- 
TONINI STROMILLO, quem vobis primum hujus Eccle- 
siae Antistitem divinitus largitum gratulabamini , quemque 
e medio vestrum morte sublatum dolentes deplorastis, ex- 
celsa virtutum documenta manent atque manebunt. Enim- 
vero quem ingeniura doctrina eruditio judicium mansuc- 
tudo humanitas charitas patientia vitae integritas et oratio 
suavitatis aflluens invenient pareui? Quo fit nobis magis la- 

borandum ut comune dioecesis bonuni promoveamus, quam 
inchoeraus. Ad hoc accedit tali nos commoraturos in urbe 
quae et gloria vetustae originis aedium templorum alio- 
rumque institutuum monurnentis percclebris , et magistra- 
tuum dignitate commeatusque frequenlia eminens, et salu- 
britate aeris ubertate agroruin varietatc fructuum opinia ac 
fertilis, et quod caput est bujusmodi civibus redundans qui 
non modo de religione et de legitima Principis auctoritate 
benemeriti sint, sed bonarum artium disciplinarumque cul- 
tui addicti, quod in inagnain nos spem adducit legurn obc- 
dientia , studium litcrarum , morumque lioncstas fore ut 
magis floreant in dies. 

Itaque ope consiliis monitis Summi Pontificis eximia 
rerum gerendarum peritia pollcntis, atque honoris domini- 
cae domus triumphorumque S. Ecclesiae inflammato studio 
aestuantis communiti, ut stabili rationc quod infirmum esl 
roboremus , quod cecidit erigarnus , quod erravit redu- 
camus, quod periit exquiramus , quod validum est confir- 
memus (Greg. Naz. Apol. or. 1), atque sacra manuutn iin- 
positione roborati ad vos quampriinum venietnus et man- 
sion em apud vos faciernus. 

Veniemus quidem patris curas gerentes in chnritnte et 
spiritu mansuetudinis , praedicentes vobis quod in cordibus 
nostris estis ad co minor iendum et convivendum , testis est 
enitn Deus quomodo vos cupiamus in visceribus Jesu Chri- 
sti (ad Phil. 1); vos ornnes proinde ut filios amantissimos 
habebimus, ne ex cis quos dedit nobis Deus quisquam pe- 
reat. Venite ergo filii ad nos, timorern Domini vos doccbi- 
mus; at lidentes accedite ut nostram gratiam consequamini, 
non eniin ullis vestris necessitatibus deerimus - Veniemus 
pastoris munia exercentes, illo charitatis aeslu qua majo- 
rem nemo habet quam qui ponat auimam pro grege suo. 
Idcirco ad quae pascua ducendae oves , quiqite adeundi 

fontes, quae pedo regendae, quae fistula (Greg. Naz. ib.) 
enixe curabimus ; illas speciatira sectaturi quae longe ab 
ovili pererrarunt, atque ab edacibus lupis direptac pastoris 
vocem non amplius norun t - Veniemus ponfilicis munere 
fungentes ad hoc constituti ut dona et bolocausta Deo of- 
feranius, nosque metipsos hostiam placabilem pro peccatis po- 
pulorum, propter quod labores contumelias persecutiones pro 
salute vestra perpeti parati, quotidie orationlbus et sinrgulti- 
bus omne bonum descendens a patre luminum vobis de- 
precabimur - Veniemus doctoris magistratum gestantes ut ea 
quae a Deo per J. C. et apostolos doctrina hominibus in- 
notuit cordibus vestris penitus insideat , ne omni errorum 
vento circumferamini. Namque etsi scelesti aberrantesque 
protestantismi et philosophismi magistri prurientes auribus, 
pravosque naturae motus obsecundantes colutmiam verita- 
tis labefactari irrito conatu adlaborant, tarreen fidein e ve- 
stro peetore divellere baud desperant. Itaque vakle caven- 
dum est ne in istam perniciem proeurnbatis, ad quam devi- 
tandam nil aptius quam ecclesiasticorum mentes ab ineunte 
juventute ad rectam studiorum semitam dirigantur , atque 
pietate fiiTnentur. Hinc operam strenue navabimus ut epi- 
scopate gymnasium cito construatur, ibique clerici rite edu- 
ceutur - Veniemus denique judicis partes exequentes ut in- 
ter Deum ejusque vinearn judiccmus. Absit Vert. Fratres 
filiique carissimi ut virtus absque debita mercede discedat, 
et vitium nullam sibi dignam poenam reportet; adeo ut qui 
deliquerit et male facti emn poeniteat , habeat cum mise- 
ricordia judicium, si vero pervicaci voluntate culpae adhae- 
reat , ubi id constabit, severiorem in eum feramus senten- 
tiam, nullo cujuspiam favore aut metu apud nos valituro. 

Age nunc : quoniam omnes unum corpus sumus cujus 
membra cum capite vicissim sustentantur non enirn potest , 
juxla Apostolum, oculus dicere manui opera tua non indi- 


Digitized by Google 



geo , nec itenim caput pedibus non estis mihi necessarii 
nos qui episcopate jugum suscepiraus multis egentes manibus 
quo possimus depositum salvum reddere ei qui deposuit 
(Greg, ib.), vestrum imploramus anxilium ad optatum finem 
pertingendum , hoc est ad consumationem sanctorum in 
opus ministerii, in aedificationem corporis Christi (ad Eph. 
IV. 12). Quare vos imprimis S. Cathedralis Dignitates et 
Canonici, mistici tabernaculi lapides, lucernae splendientes 
in montibus sanctis, senatus noster, corona nostra, gaudium 
nostrum obsecramus ut nobis consilio et opere adsitis. Et 
quia ceteros honore praecellitis, conspicuum quern tene- 
tis locum sapientiae et sanctitatis lumine prae aiiis illu- 
strate. Non enira est ferendum, qui per gratiam Dei in adju- 
torium Mosis delecti sunt, scientia et virtute non sine gravi 
dedecore destitui. Summo igitur nobis adjumento eritis si 
spiritu Dei repleti verbo et exemplo in Israel propbetave- 
ritis, sic vestros mores instituentes ut inferioris gradus ad- 
ministris populoque pcrfectam ecclesiasticae sanctitatis for- 
mam exhibeatis — Efficite praeterea vos et omnes qui psal- 
modiae attenditis ut statutis temporibus clioro adstetis can- 
tusque modulemini reverenter distincte et devote quemadmo- 
dum illos decet qui Domino cantant ....et in Ecclesiis bene- 
dicunt Domino .... et in' medio Ecclesiac laudant ewn , 
ne illud de vobis dicatur quod olim Guillelmus Lindanus 
indignabatur cum poiius boatum quam cantum in choro 
audiebat « scio aliquando me divinis interfuisse laudibus et 
cum attentus auscultarem quid psallerelur nec uiium quidem 
potuisse intelligere verbum, ita erant omnia intercisa, com- 
mixta, confusa » (Panopl. evang. 1. 4. c. 78). Monemus ergo 
vos Ven: Fr: cum D. Bernardo, pure ac strenue divinis 
adesse laudibus , strenue quidem ut sicut reverenter ita 
et alacriter Domino adsistetis non pigri , non somnolen- 
les, non oscilantcs, nec parcentes vocibus, nec praecidentes 

verba dimidia , nec Integra transilientes , nec f metis vo- 

cibus pure autern ut nil aliud dum psallitis , quant 

id quod psallitis, cogitelis (In cant. ser. 47). 

Sed quia Sutnmus Pontifex PIUS IX in enciclica, qui 
pluribus episcopos <le pa roc his auimarumque curatoribus 
specialem curam assumendam, eorumque mores et scicntiani 
explorandam mandat , quia parochis officii sui ignaris aut 
negligenlibus continuo et populoruin mores prolabi, et c/tri- 
stianam laxari disciplinam, et religiouis cultum exsolvi , 
el vitia omnia in Ecclesiain invehi necesse est (Encicl: cit:), 
vos qui animarum regimen sustinetis deprecamur ut mini- 
sterio quod a Domino accepistis tota vestra vivendi ratio sit 
consentanea, vestrisque persolvendis muniis sedulo vacetis. 
Turn quidem nobis juvamini eritis cum ilia virtutum lux e 
vobis mieabit quarn jure populus sibi exigit, quaeque illius 
benevolentiam amorem fiduciam vobis conciliat, secus non 
immerito vos oderit negligetque; nec vos latet quanti sit 
momenti quid de vobis populus sentiat, et quantum ad alios 
temperandos valeat existiraatio aut contemptus , odium vel 
amor in moderatores. Quanta igitur oportet vos esse pruden- 
tia, bumanitate, continentia, charitate, patientia! - Providete 
ut per vos tcmplorum, altarium, sacrarumque suppellectilium 
nitor effulgeat - pascite saltern diebus festis et dominicis 
plebes vobis traditas docendo ea quae omnibus scire ne~ 
cessarium est ad salutem , annuntiando vitia quae decli- 
nare et virtutes quas sectari oportet (Cone. trid. sess. 5. c. 2. 
de R.) - sinite pueros ad vos venire panem exposcentes dum 
non est qui frangat, eos fidei elementa instruite, ad frequen- 
tem sacramentorum usum inducite, ab insanis amoribus et 
erroribus, quibus undique irretiuntur defendite, ut discant 
a tenero ungui meditari quae ad salutem spectant aeter- 
nam - clericorum vitam, studia, mores vigili oculo perquirite, 
nec quid vitii in eis patiamiui - clamate nec increpare ces- 

setis populi scelera cujuslibet aetatis et ordinis, in infandum 
praesertim blasphemiae crimen longe lateque difFusuru , in 
crudeles usuras egenorum sanguinem absorbentes, in im- 
pudicitias et adulteria et concubinatus otnnes vestras vires 
colligite - ad praeceptum satisfaciendi sacro et a Jabore se 
abstinendi diebus festis, atque ad sacras conciones audien- 
das populum impellite ne vos Ezechielis comminatio ferial: 
si non fueris locutus ut se custocliat impius a via sun, ipse 
impius in iniquitale sun morietur, sanguinem autem ejus lie 
rnanu tua requiram - Dciparae Virginis SS. matris nostrae, 
quae vel rnaxime curae vobis esse debet, culturn et amoreui 
propagate - pauperes deraum debiles infinnos parentibusque 
viduatos paternae charitatis visceribus recipite, in eorunr le- 
vandis egestatibus vestras opes satius effundentes , quam 
ens avidis manibus cumulantes. • 

Vos pariter vigiles adeste S. Ecclcsiae praeconcs. Magnum 
sane et praeclarum opus ! At quanto divinum ab liumano 
differt eloquium tanto vos non persuasibilibus bumanae sa- 
pientiae verbis , sed omnipotent verbi Dei virtuti confisi 
m annuutiate evangelium, Cliristum praedicantes et hunc cru- 
cifixum , quin ulla assequendi quaestus aut honoris causa 
vos compellat , zelus tantummodo domus Dei ut homines 
Christo lucrifaciatis vos comedat. Ad quem finem tutius 
obtinendum volumina SS. patrum quae puriores sacrae elo- 
quentiae fontes perhibent, ac sacrarum scripturarum paginas, 
quibus divinae sapientiae thesauri continenturnocturna rnanu 
et diurna pervolutate: o/nnis enirn doctrina divinilus inspi- 
rata, ait Apostolus, utilis est ad docendum , ad corripien- 
dum ad erudiendum in justitia ut perfectus sit homo Dei 
ad omne opus honum instructus. Praecipue vero quod homi- 
nes plus oculis quam auribus credunt, quae vobis ore expri- 
muntur, sanctitate vitae solidentur, cujus enim vita, ex D. 
Thomn, despicitur restat ut ejus praedicatio contemnatur. 

Et vos Sacerdotes omnes qui in vineam Domini vo- 
cati estis, ut Deum propius veneremini ct christicolas in 
odorem unguentorum vestrorum trahatis", vestrum munus 
considerate : Separavit enim vos Deiis Israel ab omni 
populo et junxit sibi ut serviretis ei in cultu tabernaculi , 
et staretis coram frequentia populi et ministraretis ei 
(Num. c. IV). En paucis tota vestra ratio. Serviendum cul- 
tui tabernaculi; nulla alia ergo vos convenit liabitatio quam 
templum Dei ubi divinas laudes celebrctis, et pieces fun- 
datis, et in mcditatione vestra exardescat ignis. Neque 
est prorsus patiendum sacerdotes veluti sibi extraneas Ec- 
clesias rcputare , totumque absumere diem per vicos et 
plateas et odicinas indecoro otio torpentcs. Vobis similiter, 
ut docet D. Ambrosius , incumbit ornarc templum decore 
congruo, ut eliam hoc cultu aula Dei resplendent (Off. 1. 1 1. 
c. 21). Quinimo D. Carolus addit exemplo sanctorum, ve- 
stro etiam defraudantes victui Ecclesias vestras et altaria 
exornate (Cone. 4). Standum coram frequentia populi: non 
ignavi , non vana loquentes, non saecularia negotia pertra- 
ctantes, non profanos conventus adeuntes, non alienas do- 
mos sine gravi causa accedentes , sed gratuni Cbristi odo- 
rem perfundentes. Ministrandum populo: pro suo quilibet 
gradu, nam sicut in uno corpore multa membra habemus, 
omnia autern membra non eumdem actum Unbent (ad Rom. 
XII. 4.) quamvis eodem vitali principio coalescant , ita vos 
uno Cbristi spirilu vivificati illam quam accepislis gratiam 
administrate ut boni dispensatores multiformis gratiae 
Dei (Petr. IV. 10), idem sentientes in vobis quod in Christo 
absque malevolentia siinultatc suspicione, sed cum omni hu- 
mi/itate et mansuetudine supportantes invicem in charitale, 
so/liciti servare unitatem spirilus in vinculo pads (ad Epli. 
IV. 3). Ministrandum populo ubertate pastionis: pascite gre- 
gem Dei providentes non coacte sed spontanee, ut boni 

milites qui alacri animo omnia in discrimina rerum advo- 
lant. Non turpis lucri gratia sed volunlarie: qui sacerdotio 
funguntur ut divitias vitaeque comrnoda ct hominum plau- 
sum sibi comparent non sunt pastores sed mercenarii, iner- 
cenarius autcm non cogitat de grege, imo ipsas oves disper- 
dit, opprimit, occidit testante Ezecliiele Sacerdotes ejus.... 
quasi lupi rapientes praedam ad effundendum sangainem, 
et perdeiulas animas, el avare ad sectanda lucra .... cge- 
num et pauperern affligebant et advenam opprimebant (c. 
XXIX. 27. seq.); in quos comminatur Deus suam effusurus 
indignationem , eosque consumpturum igne irae suae. Nc~ 
que ut dominantes in clericis: principes gentium dominan- 
tur earum .... non ita erit inter vos, sed qui valuer it pri- 
mus esse, erit vester servus (Matth. XX. 25). Absit ergo ut 
mala ambitus aerugo in vestros animos sese inserat, atque ad 
dignitates et honores quaerendos vos agat. Forma facti gre- 
gis : videlicet prae vobis non specie tenus sed vere sancti- 
tatis imagincm ostendentes,in quani fideles intuentes habeant 
quid imitentur, etenirn qualis sacerdos tabs et popuius. Jam 
vero ad populi mores aeque constituendos magis valent quae 
oculis sunt objeeta exempla, quam quae auribns percipiuntur 
praecepta.Qua de re in omnibus praebete vosmetipsos exem- 
pt am bonorurn operum in verbo, in exhortatione , in con- 
versalione , in fide (ad Tit. XI. 7). Hoc mente figentes adeo 
singulos vestros actus strictiori laicorum judicio subjici ut 
si forte plura recte facta silentio et neglectu praetereunt, si 
quid tamen objurgandum occurrit, censurac non parcant. 
Propter quod malam quamvis speciem vobis probibete ne 
qui vos arguere velint bene se id facere arbitrentur, aut qui 
imitari in culpam ruere cogantur. 

Jam vero quod ad sacerdotes juxta cor Dei sanctitate 
et sapientia indutos efformandos, ab adolescentium clerico- 
rum institutioue exordiendum, vos dulcissirni filioli, sacrae 

inilitiae ti rones, magna Ecclesiae spes, dum vos nostro ad- 
movernus pectori, etiam atque etiam monemus ne quis ve- 
strum sacerdotio se addicere praesumat nisi vocatus a Deo. 
Vae illis qui metu aut vi, vel emolumenti capessendi gratia 
in tabernaculum Domini se immittuntIFures sunt et latrones 
utpote per legitimum ostium non ingrediuntur j propterea 
retro pedes si hoc estis iter aggressi invito Deo; via quam 
tcnetis ad vestrum interitum et Ecclesiae damnum ducit; 
si autem, ut de omnibus cupimus, divino impulsu clcricatum 
recepistis tbesaurizzate vobis thesauros non deficientes vir- 
tutuni. Estote sobrii , modesti , bumiles , superiorum dicto 
parcntes , templis sacramentisque assidui , et quod pracci- 
puum est castitatis satagite. Opus est enim ut clericus tur- 
pitudinis sordibus commaculatus turpissiinus evadat sacerdos 
cum incredibili animarum ollendiculo ; proinde ad sacros 
ordines non admiltendi nisi ii quorum vita immaculata , ac 
satis diu probata extitcrit, e contra omnino removendi qui 
impuritatem redolent. Et sicut doctrina mu I turn ad sacer- 
dotes attinet, nec ad earn adipiscendam clerici qui neglexe- 
rint, postquam saccrdotes fiunt, cogi possunt, in literas in- 
cumbite dum vires sufficiunt animique; adeo ut qui expetita 
careat scientia sacerdotium consecuturum non speret, secun- 
dum illud Oseae quia scientiam repulisti, repellam te ne sa- 
cerdotio fungaris mi hi (Cap. \). Utvero mores et ingenium 
excolatis, idque nobis certo judicio conslet, efiiciemus omnes 
una collectum iri ut sub oculis nostris digni qui sacerdotio 
fruamini in Domino crescatis. 

Nec vos praeteribirnus qui sacris ’devincti votis inter 
sanctuarii septa in fraternitatis vinculo, et caelestium con- 
templatione, et divinarum laudum psalmodia, et ceterarum 
virtutum non pigri exercitatione dies ducendos vovistis: ma- 
nete in vocatione vestra , atque ad illam quam professi 
estis perfectiorem vitam sic curritc ut comprehendatis: irrita 

facile iinproborum dicteria in monasticos ordines blateran- 
tium: ostendite coenobia non esse ignaviae inscitiae factio- 
num,sed solertiae scientiae concordiaeque perfugium: patrum 
vestrorum qui quondam Ecclesiae ac societatis fulcimen et 
decus, quod mores primaevis instituti regulis aptabant, me- 
rito existimabantur, vestigia premite ne occasionem adver- 
sariis pracbeatis ullam in religiosas familias raacuiam ira- 
pingendi. 

Iu vos etiam nostri deflectuntur oculi o fortunatae vir- 
gines prudentes, quae divina animi vi inter spineta claustri 
circumamictae stolis albis, et varietate virtutum, cum lampa- 
dibus ardenlibus lilium virginitatis gerentes,sequimini agnum 
quocurnque ierit, vos dilcctissimae J. C. sponsae, laetitia an- 
gelorum, corona ecclesiae , solatium terrae, quas Deus po- 
tat torrente voluptatis suae, magnitudinem conditionis ve- 
strae perpendite ac quae Domino promisistis fideliter red- 
dite. Attenditc ne cum sponsus accedit clausas januas, nec 
vos imparatas inveniat, occurrite potius ei in via mandato- 
rurn suorum legumque vestrarum, usque dum ad beatitatis 
thalamum vos perducat , ubi aeternum nuptiarum foedus 
manebit. 

Quoniam vero civilis auctoritas cum ecclesiastica amice 
eonjurare debet , vos missos facere nequimus provinciac 
dioecesis nostrae praesules judices atque rectores. Dum vo- 
bis auctoritatem qua gaudetis gratulainur, efllagitamus ut ea 
utamini tamquam fideles Dei adininistratores , potestatern 
enim nuliam haberetis nisi desuper ob comunitatis bonuni 
accepissetis. Comune autem bonum plura expostulat quae 
sunt a vobis conficienda. Ac primum filiae quae a charitate 
nuncupantur multiplicibus societatis necessitatibus accomo- 
datae , in omnes si fieri potest provinciae urbes acccr- 
sendae; deinde seminarii domus a fundamentis construenda 
vestrum expetit auxilium quo faciiius ct citius erigatur ; 

pauperutn praeterea vel aegrotorum vel periclitantiura puel- 
larutn vel quod desideratur aliud beneficentiae opus pro 
variis civium casibus a vobis procurandum; id prae ocu- 
lis retinentes tanto societatem se bene liabere quanto in 
cliristianae charitatis ofRciis adimplendis sese exercet; quae 
tamen ex se praestare nemo potest nisi divini amoris vi sit 
percitus. Si ergo vultis provinciam in melius provehi, stu- 
dete ut Deum cives quaerant atque ament, beatus nam- 
que populus, cujus Dominus Deus ejus (Psal. CXLIII. 18 ). 

Vos denique omnes quotquot estis nostri filii in Do- 
mino, quos paterno adstringimus affectu, ut secundum spi- 
ritual J. C. vivatis exoptamus, ut nempe sitis perfecti si- 
cut pater vester coelestis perfectus est. A quovis igitur vos 
crimine abstinete: libido fraus avaritia perjurium et quid- 
quid divinae obversatur Iegi nec nominetur in vobis , sed 
per bona opera certain salutem vestram facite : hoc porro 
unurn est necessarium , quara enim dabit homo commuta- 
tionein pro anima sua? Dies festos sanctificate, poenitentiae 
et eucharistiae Sacramento saepe vos niunitc, praepositis ve- 
stris dociles parete. Vos inde divites subvenite egenis, vos viri 
diligite uxores vestras, vos parentes lilios in morum sancti- 
tate enulrite,- vos juvenes prae ceteris, quos daemon instar 
leonis rugientis circuit quaereus ut devoret, cavete ne tar- 
tarci hostis ejusque ministrorum insidiis rapiamini; ab er- 
raticorum scriptorum lethali vcneno vos custodite, illos re- 
ctius perlegentes libros quibus verarn fidcm, sanam scicn- 
tiam, morum honestatem haurire possitis; a malignantium 
conventu tamquam a colubrorura specu longe abeste j sic 
crescite ut honestis civibus societas , et fidelibus filiis cu- 
muletur Ecclesia. Omnibus denique valde commendainus ut 
Dei Virginem Matrem summa devotione et cultu prosequa- 
mini , earn ferventius sub titulo IMMACULATI CORDIS 
MARIAE pro peccatorum conversione observantes , quam 

piam institutionem in cunctis dioecesis matricibus stabiliri 
volumus ac jubemus. 

Quae hactenus summation exposuimus satis esse viden- 
tur; cetera adventu nostro disponemus. Sed antequam ora- 
tioni nostrae finem faciamus , vestras exposcitnus preces. 
S. Matri Ecclesiae ab ejus auctore et consumatore J. C. 
pacem inter Olios, et victoriarn super inimicos implorate ut 
unuin flat ovile et unus pastor; Supremum Ecclesiae Ponti- 
ficem PIUM IX , cujus pontiflcatus quamplurimis refulget 
irnmortalitatis trophaeis, sive dogmatica spectetur deflnitio de 
IMMACULATO VIRGINIS CONCEPTU, sive redintegra- 
tio episcopatus in Anglia et in Batavia, sive labor conjungen- 
di schismaticos graecos cum latinis, sive seminarii dioecesani 
a suo nomine appellati institutio, sive propagandae fidei am- 
plificatio, sive alia innumera spiritale et temporale subdi- 
torum bonum respicientia, quotidie orantes recordeinini ut 
Deus per eum Ecclesiae suae triumphos et gloriam adaugeat; 
pro Augusto Rege nostro FERDINANDO II , qui praeter 
privatas, eminentioribus ornatur regiis virtutibus, quas in- 
ter vividus in catholicam Ecclesiam ej usque pastores debito 
honore afficiendo, et in subditos ad pietaiis praxim exemplo 
magis quam imperio adducendo zelus praelucet ; cuique 
plures habendae sunt vobis gratiae ob multiplicia, quae ve- 
strae urbi impertitus est beneficia , et pro Regina MARIA 
THERESIA et pro beneflcentissimo liaerede regni Principe 
FRANCISCO, in quo Deus, ejus recentes benediceus nu- 
ptias, Patris firmum consilium ac vim regendi, extinctaeque 
piissimae Genitricis sanctitatem et teneritudinem convalidet, 
et pro tota regia familia Regem regum exorate ut eos incolumes 
propter totius regni felicitatem servet; necnon HIERONYMO 
DE ANDREA Presbytero Cardinali, titulo S, Agnetis extra 
rauros, ac congregationis de damnandis libris Praefecto, qui 
sacro nos episcopali chrismate inunxit divinorum bonorum 

copiam obtinete: namque illius non solum sunt omni laudc 
celebranda ingenium doctrina eximia gubernandi ars pru- 
dentia fortitudo longanimitas, sed praeclarae diversis locis ac 
difticillimis reipublicae Ecclesiaeque tcmporibus res gestae 
quae mirutn in modum nobilitatem suae stirpis commen- 
dant, et prctiosiorem sui genitoris Marcbionis JOANNIS DE 
ANDREA , viri sununa religione ac pietate illustris , qui 
Regis nostri multos annos sapientissimus minister ac con- 
siliarius extitit , memoriam tuentur et posteritati niandant. 
Nobis tandem vestrae orationes illud a Deo impetrent ut 
magno animo contra nequitiae potestates bellare possi- 
mus. Colluctandum profecto nobis est adversus omne ini— 
micorum genus, qui sub antiqui serpentis vexillo ad vestras 
animas deperdendas , atque Ecclesiam opprimendam stygio 
furore concitati ruunt. Nos tamen sub illius summi ducis 
MICHAELIS ARCIIANGELI praesidium confugientcs, qui 
princeps cum dracone est in coelo congressus , atque vi- 
ctrices duceus catervas, reluctantes angelos ad tartara de- 
trusit, quique ad vestrae urbis tutamen patronus praesidet, 
confidimus de liostibus triumphaturos. Hac ope igitur recreati 
dcsccndamus omnes in campum ad bella Domini gerenda , 
ut irnmarcescibili dehinc corona ab eo vinciri valeamus in 
cujus nomine et gratia nostram vobis universis clargimur 
benedictionem. 

Datum Romae extra Portam Coelimontanam, ipso Con- 
secrationis Nostrae die Quinto Idus Jan. anno MDCCCLIX. 

